RAZPIS ZA SKUPINSKO REHABILITACIJO VITEZOV V TERMAH OLIMIA
od 19. do 25. 10. 2026

Ustanova Mali vitez ( UMV ) organizira in subvencionira celostno rehabilitacije za skupino do 27 udeležencev v času od 19. do 25. oktobra 2026.

Upravičeni kandidati za prijavo na skupinsko rehabiltacijo so vitezi  (osebe, zdravljene zaradi raka pred 19. letom starosti in s stalnim prebivališčem v R Sloveniji) in njihovi osebni asistenti. ki niso bili vključeni že v spomladansko skupinsko rehabilitacijo. Prijav za spremljevalce, ki niso  osebni pomočniki  vitezov, ne bomo upoštevali.

Program celostne rehabilitacije je namenjen izobraževanju in opolnomočenju vitezov za odpravljanje in preprečevanje zdravstvenih težav. Sobivanje v zdravilišču je tudi priložnost za tovariško sodelovanje in razvoj prijateljskih odnosov z drugimi udeleženci.
Pogoj za vključitev v skupino na rehabilitaciji je tudi podpisana zaveza prijaviteljev, da so pripravljeni  obvladovati svoje vedenje tako, da bo nemoteče za druge člane skupine in skladno s smernicami za zdravo življenje posameznika in skupnosti. V skupnih prostorih zdravilišča niso dovoljeni pitje alkohola, uporaba opojnih substanc in kajenje. Prav tako niso dovoljeni hrupna glasba in verbalno ali neverbalno nasilno vedenje do drugih udeležencev in gostov Term Olimia.

Kaj zajema subvencija UMV?
UMV poravna strošek za namestitev vitezov in njihovih osebnih asistentov ali skrbnikov v apartmajih vasi Lipa (6 nočitev).
Vitezom, ki za mobilnost potrebujejo invalidski voziček, plača namestitev skupaj z osebnim asistentom v dvoposteljni sobi hotela Breza in njuno penzionsko prehrano. UMV plača tudi stroške za izvedbo programa rehabilitacije.

Česa subvencija UMV ne pokriva?
Udeleženci rehabilitacije sami poskrbijo za prevoz do zdravilišča in povratek domov. Vitezi, nameščeni v apartmajih Lipe, poskrbijo tudi za svojo prehrano.

Nekaj dodatnih pojasnil o letošnjih skupinskih rehabilitacijah v Termah Olimia.
V apartmajih Lipe smo za viteze rezervirali namestitev za do 25 oseb, v hotelu Breza pa 1 dvoposteljno sobo. V najem so vključeni tudi stroški:
priprave apartmaja (posteljno perilo, brisače, kuhinjske krpe ter končno čiščenje prostorov in opreme),
uporabe brisače za bazene,
vstopa in kopanja v bazenih Termalia Relax ( na dan odhoda v nedeljo, 25. 10. le 1 vstop ),
tedenskega programa animacijskih in selfnes aktivnosti, ki jih Terme organizirajo  za svoje goste kot storitve, ki so že vključene v pogodbo brez dodatnih doplačil.
Rezervirani so tudi prostori za izvajanje programa rehabilitacije in sestanka vitezov na dan prihoda in dan pred odhodom iz toplic..

Predvidene vsebine letošnje rehabilitacije:
predavanje klinične dietetičarke, kineziološka vadba, skupinski sprehod in pohod s kineziologinjo,
individualne meritve telesne sestave, ki jih bosta izvedli klinična dietetičarka in kineziologinja,
pogovor s klinično dietetičarko o rezultatih meritev.

Člani skupine boste imeli tudi možnost individualnega pogovora s psihologinjo in/ali sodelovanje v skupinski delavnici za viteze, Pogovori s psihologinjo in delavnice, ki jih vodi, niso obvezni del programa rehabilitacije. So ponujena priložnost za katero se udeleženci lahko odločijo, tako da se za individualni posvet, skupinsko delavnico ali oboje vpišejo v razpored razpoložljivih terminov v času rehabilitacije. Prosti termini bodo na voljo za vpogled pri vitezu koordinatorju za oktobrsko rehabilitacijo..

Do 12. 10. 2026 bomo udeležencem poslali še podroben urnik aktivnosti in preglednico možnih terminov za prijavo na individualni pogovor ali  delavnico s psihologinjo.

Vitezi, kandidati za jesensko skupinsko rehabilitacijo, lahko izpolnjeno prijavnico pošljejo:
elektronsko na info@ustanova -malivitez.si,  ali 
kot klasično pisemsko pošiljko na naslov: Ustanova Mali vitez, Zarnikova 3, 1000 Ljubljana

Upoštevali bomo izpolnjene  priiavnice, ki jih bomo prejeli do vključno petka, 11. 9. 2026.  Kandidate, ki  jih  boste pošiljali  s Pošto Slovenije,  prosimo, da so pozorni  na različne roke dostave pisemskih pošiljk glede na dan in uro oddaje ter prednostne in neprednostno pošiljanje. :
Če potrebujete dodatne informacije, pišite na e-  natasa.trbanc @ustanova-malivitez.si ali pokličite  M številko 040 543 802 ob delovnikih med  11. do  15. uro.

Vsem udeležencem oktobrske skupinske rehabilitacije želimo prijetno druženje v Termah!

Predsednica Ustanove Mali vitez
doc. dr. Lorna Zadravec Zaletel, dr. med.
